CELEX: 32013D0087
Language: el
Date: 2013-02-18 00:00:00
Title: Απόφαση 2013/87/ΚΕΠΠΑ του Συμβουλίου, της 18ης Φεβρουαρίου 2013 , για την έναρξη στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των Ενόπλων Δυνάμεων του Μάλι (EUTM Mali)

19.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/27
            
         ΑΠΌΦΑΣΗ 2013/87/ΚΕΠΠΑ ΤΟΥ ΣΥΜΒΟΥΛΊΟΥ
   της 18ης Φεβρουαρίου 2013
   για την έναρξη στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των Ενόπλων Δυνάμεων του Μάλι (EUTM Mali)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Λαμβάνοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
   Λαμβάνοντας υπόψη την απόφαση 2013/34/ΚΕΠΠΑ του Συμβουλίου της 17ης Ιανουαρίου 2013 για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των Ενόπλων Δυνάμεων του Μάλι (EUTM Mali) (1) και ιδίως το άρθρο 4,
   Λαμβάνοντας υπόψη την πρόταση της Ύπατης Εκπροσώπου της ΕΕ για τις Εξωτερικές Υποθέσεις και την Πολιτική Ασφαλείας,
   Εκτιμώντας τα εξής:
   
               (1)
            
            
               Με την από 24 Δεκεμβρίου 2012 επιστολή του, ο Πρόεδρος της Δημοκρατίας του Μάλι απηύθυνε πρόσκληση στην Ύπατη Εκπρόσωπο της ΕΕ για τις Εξωτερικές Υποθέσεις και την Πολιτική Ασφαλείας, με την οποία χαιρετίζει την ανάπτυξη στρατιωτικής εκπαιδευτικής αποστολής της ΕΕ στο Μάλι.
            
         
               (2)
            
            
               Στις 17 Ιανουαρίου 2013, το Συμβούλιο εξέδωσε την απόφαση 2013/34/ΚΕΠΠΑ.
            
         
               (3)
            
            
               Σύμφωνα με το άρθρο 5 του πρωτοκόλλου σχετικά με τη θέση της Δανίας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα. Η Δανία δεν συμμετέχει στην εφαρμογή της παρούσας απόφασης και, ως εκ τούτου, δεν συμμετέχει στη χρηματοδότηση της εν λόγω αποστολής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται το Σχέδιο Αποστολής και οι Κανόνες Εμπλοκής που αφορούν τη στρατιωτική αποστολή της ΕΕ που θα συμβάλλει στην εκπαίδευση των Ενόπλων Δυνάμεων του Μάλι (EUTM Mali).
   Άρθρο 2
   Η EUTM Mali αναλαμβάνει δράση από τις 18 Φεβρουαρίου 2013.
   Άρθρο 3
   Με την παρούσα εξουσιοδοτείται με άμεση ισχύ ο Διοικητής της αποστολής EUTM Mali να ξεκινήσει την εκτέλεση της EUTM Mali.
   Άρθρο 4
   Η παρούσα απόφαση αρχίζει να ισχύει από την ημέρα της έκδοσής της.
   
      Βρυξέλλες, 18 Φεβρουαρίου 2013.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  EE L 14 της 18.1.2013, σ. 19.